62018CO0652_INF
Rješenje Suda (osmo vijeće) od 3. listopada 2019. – Mitnitsa Burgas
(predmet C-652/18) (
1
)
„Zahtjev za prethodnu odluku – Članak 99. Poslovnika Suda – Kontrola gotovine koja se unosi ili iznosi iz Europske unije – Uredba (EZ) br. 1889/2005 – Članak 3. stavak 1. – Povreda obveze prijavljivanja – Članak 9. stavak 1. – Sankcije predviđene nacionalnim pravom – Nacionalni propis – Novčana kazna i oduzimanje neprijavljenog iznosa u korist države – Proporcionalnost”
Slobodno kretanje kapitala i sloboda platnog prometa – Kontrole gotovine koja se unosi u Europsku uniju ili iznosi iz nje – Uredba br. 1889/2005 – Obveza prijavljivanja – Povreda – Sankcije – Nacionalni propis koji predviđa administrativnu novčanu kaznu i oduzimanje tog neprijavljenog iznosa u korist države – Nedopuštenost – Povreda načela proporcionalnosti
(Uredba br. 1889/2005 Europskog parlamenta i Vijeća, čl. 3., čl. 4. st. 2. i čl. 9. st. 1.)
(t. 29., 31.-34., 36. i izreka)
Izreka
Članak 9. stavak 1. Uredbe (EZ) br. 1889/2005 Europskog parlamenta i Vijeća od 26. listopada 2005. o kontrolama gotovine koja se unosi u Zajednicu ili iznosi iz Zajednice treba tumačiti na način da mu se protivi nacionalni propis poput onoga o kojemu je riječ u glavnom postupku koji kao sankciju za povredu obveze prijavljivanja predviđenu člankom 3. te uredbe, osim administrativne novčane kazne, predviđa i oduzimanje tog neprijavljenog iznosa u korist države.
(
1
)	SL C 4, 7. 1. 2019.